Montanos sritis
Montanos sritis (bulg. Област Монтана) – sritis šiaurės vakarų Bulgarijoje. Išsidėsčiusi tarp Dunojaus ir Balkanų kalnų. Sritis pietvakariuose turi pasienio ruožą su Serbija bei šiaurėje su Rumunija. 3 635,5 km² plote, 2011 m. duomenimis, srityje gyveno 148 098 žmonės. Pavadinta pagal srities administracinį centrą – Montaną. Montanos sritis suskirstyta į 11 savivaldybių.